Fylkesvei 635 går langs nordsiden som har en spredt bebyggelse på det lavtliggende jordbruks- og myrområdet. Saur og Saursfjorden er de eneste grendene. Leinesfjord ligger på et nes som skiller Botnfjorden fra den indre del av Leinesfjorden. Fra neset og vestover strekker det seg et belte av holmer og små øyer som videre danner den ytre del av innløpet på sørsiden av Saursfjorden. Fra bunnen av fjorden mot nordøst går det lave Skjelvareidet over til Holmåkfjorden.